OzLabs/hebrew-wiki-articles huggingface dataset:
מיכל תשובה

מיכל תשובה (נולדה ב- 15 לאוגוסט 1969) היא קצינת צה״ל במילואים בדרגת תת-אלוף, שבתפקידה האחרון כיהינה כראש מחלקת הסגל באגף כוח האדם. קודם לכן שימשה בתפקידים שונים בחיל הים עד תפקיד ראש מספן כוח האדם.

== ביוגרפיה ==
תשובה נולדה בפתח תקווה למשפחה שעלתה מעיראק. היא התגייסה לצה"ל לחיל הים ב-1990. תחילה שובצה בתפקידי לשכה בזירת ים סוף בבסיס אילת ובהמשך עברה לתחום תנאי שירות במספן כוח אדם. לאחר שסיימה קורס קציני שלישות, מילאה שורת תפקידים בתחום כוח האדם בצה"ל. בשנת 1997 מונתה לראש מדור סגל טכנולוגי באגף כוח האדם והתמודדה בהצלחה עם סוגיית בריחת המוחות מחיל הים בשל התפתחות חברות הסטארט-אפ בישראל ובעולם..

בשנים 2000–2004 חזרה לחיל הים ושימשה כמפקדת פלגת כוח אדם בזירת ים סוף. ב-2004 מונתה לראש מדור נגדים בחיל.
מיכל תשובה מעבירה את תפקיד ראש [[חטיבת הסגל לתא"ל יוסי מצליח ומסיימת את שירותה הפעיל בצה"ל, 20 ביולי 2020.]]
בשנים 2006–2008 הייתה מפקדת פלגת כוח אדם בבסיס חיפה. ב-2008 מונתה לראש ענף חוגרים. בשנת 2010 הייתה לאישה הראשונה בתפקיד סגנית ראש מספן כח אדם.

ב-22 בדצמבר 2011 מונתה לתפקיד ראש מספן כוח האדם והועלתה לדרגת אל"ם. תשובה הייתה האישה הראשונה בחיל הים שמילאה תפקיד של ראש מספן. בנוסף, הייתה זו הפעם הראשונה שמתמנה לתפקיד קצין שאיננו איש ים בעברו. בדצמבר 2015 מונתה לראש מחלקת הסגל. ביולי 2020 סיימה את תפקידה ופרשה משירות פעיל בצה"ל, בתפקיד החליף אותה תא"ל יוסי מצליח.
== חיים אישיים ==
תשובה נשואה ואם לשלושה.

== קישורים חיצוניים ==
* 
* 
* 
* תבל דמרי, [https://web.archive.org/web/20151120114851/http://navy.idf.il/994-8699-he/Navy.aspx ערב רעית הלוחם], באתר חיל הים, 3 בדצמבר 2014
* [https://web.archive.org/web/20160303184908/http://player.glz.co.il/Player.aspx?FixedPoster=true&FixedPosterName=GLZAOD.jpg&ClipID=150117-20&Type=aod&Width=300&Height=200 מיכל תשובה מתארחת בתוכנית "פגישה אישית"] עם טלי ליפקין-שחק, בגלי צה"ל, 17 בינואר 2015.
* ליאת קציר,	[https://beingalim.files.wordpress.com/2021/02/2015-9-bg.pdf	דמותה של מפקדת - רמכ"א מיכל תשובה],	"בין גלים", ספטמבר 2015, עמ'	34.
* 

==הערות שוליים==

קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:ראשי מספן כוח האדם
קטגוריה:תתי-אלופים בחיל הים
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:קצינות צה"ל בוגרות תוכנית המנהיגות הבכירה של קרן וקסנר
קטגוריה:חיילות חיל הים הישראלי
קטגוריה:חיילי צה"ל במלחמת לבנון השנייה
קטגוריה:ישראליות שנולדו ב-1969
קטגוריה:ישראלים שנולדו ב-1969
מקס תיילר

מקס תיילר (באנגלית: Max Theiler; 30 בינואר 1899, פרטוריה, הרפובליקה הדרום-אפריקאית (לימים דרום אפריקה) – 11 באוגוסט 1972, ניו הייבן, קונטיקט, ארצות הברית) היה וירולוג ורופא דרום אפריקאי-אמריקאי. 

תיילר זכה בפרס נובל לפיזיולוגיה או לרפואה בשנת 1951 על פיתוח חיסון נגד קדחת צהובה, והיה יליד אפריקה הראשון שזכה בפרס זה.

==ביוגרפיה==
===ראשית חייו===
תיילר נולד בפרטוריה ב-30 בינואר 1899 לסר ארנולד תיילר, וטרינר דרום אפריקאי שעסק בתחום הבקטריולוגיה. הוא למד בבית הספר התיכון לבנים של פרטוריה, קולג' אוניברסיטת רודוס ובבית ספר לרפואה באוניברסיטת קייפטאון, וסיים את לימודיו ב-1918. הוא עזב את דרום אפריקה ועבר ללונדון, אנגליה ולמד בבית הספר לרפואה של בית החולים על שם תומאס הקדוש, קינגס קולג' לונדון ובית הספר להיגיינה ולרפואה טרופית בלונדון. בשנת 1922 קיבל תיילר תואר ראשון בהיגיינה ורפואה טרופית.

===קריירה===
תיילר רצה להתמיד בקריירת המחקר שלו, אז ב-1922 הוא החל לעבוד בבית הספר לרפואה טרופית באוניברסיטת הרווארד בקיימברידג', מסצ'וסטס, ארצות הברית. 
במשך כמה שנים חקר את זן הדיזנטריה האמבי וניסה לפתח חיסון לקדחת נשיכת העכברוש .

תיילר מונה להיות העוזר של אנדרו סלארדס, והם החלו לחקור את הקדחת הצהובה. ב-1926 הפריכו את ההיפותזה של היידאיו נוגוצ'י, לפיה קדחת צהובה נגרמת מהבקטריה Leptospira icteroides.

ב-1928, לאחר שהמחלה זוהתה בוודאות כוירוס, הם הוכיחו שהגרסה האפריקאית והדרום אמריקאית זהות מבחינה אימונולוגית. במהלך המחקר חלה תיילר בקדת צהובה אך החלים ופיתח חסינות.

ב-1930 עבר תיילר לאוניברסיטת רוקפלר, ולאחר מכן מונה למנהל מעבדת הווירוסים.

בין השנים 1964–1967 עבד כפרופסור לאפידמיולוגיה ובריאות הציבור באוניברסיטת ייל.

הוא נישא לליליאן גרהאם ב-1928 והייתה להם בת אחת. תיילר נפטר ב-1972 בניו-הייבן, קונטיקט.

==קישורים חיצוניים==

* 

קטגוריה:מדענים דרום אפריקאים
קטגוריה:בוגרי קינגס קולג' לונדון
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:מפתחי חיסונים
קטגוריה:אימונולוגים אמריקאים
קטגוריה:בוגרי אוניברסיטת קייפטאון
קטגוריה:איחוד דרום אפריקה: אישים
קטגוריה:אמריקאים שנולדו ב-1899
קטגוריה:אמריקאים שנפטרו ב-1972
קטגוריה:זוכי פרס לסקר-דבייקי למחקר קליני רפואי
טל לב רם

טל לב-רם (נולד ב-1975) הוא עיתונאי ישראלי, המשמש כמפקד גלי צה"ל. קודם לכן שימש ככתב ופרשן צבאי ב"מעריב" ו"103fm" ובעל טור שבועי בעיתון סוף השבוע של "מעריב".

==ביוגרפיה==
נולד במושב גנות וגדל בקיבוץ כפר עזה. עם גיוסו לצה"ל בשנת 1995 בחר לשרת בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה לגדוד 50 ושירת כמפקד מחלקת סיור וכמפקד פלוגה ולקח חלק בפעילות מבצעית בדרום לבנון ובאינתיפאדה השנייה. בהמשך שימש מ"פ וסמג"ד בבה"ד 1. בתפקידו האחרון שירת כדובר פיקוד הדרום בדרגת רס"ן בעת יישום תוכנית ההתנתקות, חטיפת גלעד שליט ומבצעים רבים ברצועת עזה.

מעט לפני מבצע עופרת יצוקה, בשנת 2008, החליט מפקד גלי צה"ל יצחק טוניק, למנותו לכתב הצבאי של התחנה. במהלך שירותו בתחנה הגיש את התכנית "רצועת הביטחון" וערך והגיש את יומן הערב. בין היתר אחראי לב-רם לשורה של חשיפות אודות מבצע צוק איתן, ובהן תחקיר קרב רפיח שלאחר חטיפת גופת הדר גולדין, התחקיר המטכ"לי על הטיפול באיום המנהרות, שהצביע על כשלים רבים במוכנות צה"ל למבצע צוק איתן, וכן שמזכיר המדינה, ג'ון קרי הטעה את ישראל בנוגע למאפייני הפסקת האש עם חמאס במהלך המבצע. לב-רם שירת בתפקיד עד דצמבר 2017.

לאחר שחרורו מצה"ל מונה לכתב והפרשן הצבאי של "מעריב" ו"103fm", והיה בעל טור שבועי בעיתון סוף השבוע של "מעריב". בנוסף שימש מגיש תוכניות ומנחה הפודקאסט "פק"ל לב-רם" ב-103fm. בין היתר היה אחראי לשורה של חשיפות ובהן שיחת ראש המל"ל ומפקד חיל האוויר בנוגע למטוס ה-F-35 לייטנינג II ללא אישור שר הביטחון והרמטכ"ל, המשא ומתן בין ישראל לחמאס בנושא השבויים והנעדרים, מחדלי תחקירי הקורונה בבה"ד 1, הדו"ח החמור שפרסם אייל בן ראובן בנוגע לטיפול הכושל בנכי צה"ל, וכן את הזינוק ב-30% במתן פטור נפשי בצה"ל.

בינואר 2024 הודיע שר הביטחון יואב גלנט על בחירתו בלב-רם למפקד גלי צה"ל, ולב-רם נכנס לתפקיד ב-3 במרץ 2024.

ללב-רם תואר ראשון בממשל, אסטרטגיה ודיפלומטיה מטעם המרכז הבינתחומי הרצליה, והוא בוגר תוכנית מכון מנדל למנהיגות צבאית.

== קישורים חיצוניים ==

* .
* .
* טל לב-רם, [http://glz.co.il/1437-18601-HE/Galatz.aspx שבוע מתוח עבר על כוחותינו בתקשורת], גלי צה"ל, 24 במאי 2013.
* .

==הערות שוליים==

קטגוריה:סגל מעריב
קטגוריה:פרשנים צבאיים ישראלים
קטגוריה:כתבים צבאיים ישראלים
קטגוריה:סגל גלי צה"ל
קטגוריה:רבי-סרנים בצה"ל
קטגוריה:גנות: אישים
קטגוריה:כפר עזה: אישים
קטגוריה:בוגרי בית חינוך שער הנגב
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1975
מחוזות שווייץ

קנטונים המחוזות והרשויות המקומיות בשווייץ נכון לשנת 2015]]
מחוזות שווייץ (בגרמנית: Bezirk, בצרפתית: Districts suisses) הם החלוקה המנהלית השנייה בשווייץ. רוב עשרים וששה הקנטונים של שווייץ מחולקים למספר מחוזות.

בניגוד למדינות אחרות בהם גם החלוקה הראשונה היא מנהלית בלבד, בשווייץ כל קנטון הוא עצמאי לחלוטין לגבי הארגון הפנימי שלו. ולכן הגדרות וסמכויות המחוז שונות מקנטון לקנטון, אך בכל אופן מקובל לכנות את החלוקה השנייה בשווייץ באופן כללי כמחוזות.

המחוזות קיימים ב-16 מתוך 26 הקנטונים השווייצרים. בשל המבנה הפדרליסטי של שווייץ, תפקידם עשוי להשתנות מקנטון אחד למשנהו. באופן כללי, הם משרתים רק את המינהל השיפוטי, לכל מחוז יש רק בית משפט אחד. בקנטון גראובונדן, למחוזות יש ריבונות פיסקלית ופוליטית משלהם.

שבעה קנטונים (אורי, אובוולדן, נידוולדן, גלרוס, צוג, בזל-שטאדט וז'נבה) מעולם לא חולקו למחוזות, והחלוקה המנהלית המשנית בהם היא ברמת רשויות מקומיות.

גם בקנטון אפנצל אינר-רודן ישנה רק חלוקה מנהלית אחת, אך היא נקראת בקנטון חלוקת מחוזות למרות שסמכויות המחוז שוות לסמכויות רשות מקומית בקנטונים האחרים של שווייץ.

==הערות שוליים==

*
קטגוריה:שווייץ: חלוקה מנהלית
שווייץ
CURL

ממשק שורת הפקודה של cURL
cURL הוא פרויקט תוכנה הנותן יכולת להעברת מידע באמצעות מגוון פרוטוקולים, וחושף לשם כך ממשק שורת פקודה. פרויקט cURL מייצר שני מוצרים: libcurl ו-curl.<ref></ref> הוא הופץ לראשונה בשנת 1997.

שם הפרויקט מגיע מclient URL, כלי צד לקוח לקישורים. ניתן לקריאה גם כ"see URL", "ראה קישור". ישנם גם ראשי תיבות בדיעבד רקורסיביים,Curl URL Request Library.<ref></ref>

== libcurl ==
libcurl היא תוכנת לקוח חינמית המעבירה מידע דרך פרוטוקולים התומכים ב-URL. היא תומכת ב-FTPS, Gopher, HTTP, HTTPS, SCP, SFTP, TFTP, Telnet, , LDAP, LDAPS, IMAP, POP3, SMTP ו RTSP.

הספרייה תומכת בטכנולוגיות הבאות: HTTPS, HTTP POST, HTTP PUT, העלאת מידע ב-FTP, Kerberos, HTTP העלאה מבוססת טפסים, שירותי פרוקסי, cookies, זיהוי "user-plus-password", חידוש העברה שנקטעה, ומינהור פרוקסי HTTP (HTTP proxy tunneling).

הספרייה פועלת בפלטפורמות רבות, ניתן להשתמש בה במערכות הפעלה הבאות: Solaris, NetBSD, FreeBSD, OpenBSD, Darwin, HPUX, IRIX, AIX, Tru64, Linux, UnixWare, HURD, Windows, Symbian, AmigaOS, OS/2, BeOS, Mac OS X, Apple iOS, Android, Ultrix, QNX Neutrino, BlackBerry Tablet OS ו-BlackBerry 10, OpenVMS, RISC OS, Novell NetWare, DOS ועוד.

היא תומכת גם ב-IPv6.

שירותי תעבורה מאובטחת של מידע ב-TLS נתמכים דרך: OpenSSL, GnuTLS, NSS, wolfSSL, BearSSL, mbed TLS, QSOSSL על IBM i, Secure Transport על OS X, ו־iOS, rustls וכן SChannel על מערכות Windows.<ref></ref>

== curl ==
curl היא תוכנה המפעילה ממשק שורת פקודה כדי לקבל ולשלוח קבצים עם שימוש ב-URL. התוכנה משתמשת בספריית libcurl של אותו פרויקט, וחושפת את היכולות של הספרייה דרך ממשק פשוט ללא צורך לכתוב קוד. כתוצאה מכך היא תומכת ברוב הפרוטוקולים שהספרייה מממשת, כגון: HTTP, HTTPS, FTP, FTPS, SCP, SFTP, TFTP, LDAP, LDAPS, DICT, TELNET, FILE, IMAP, POP3, SMTP ו RTSP (ארבעת האחרונים רק מגרסאות 7.20.0 או מאז 9 בפברואר 2010).

== דוגמאות ==
השימוש הטריוויאלי בתוכנה כולל הקלדה של מילת המפתח curl ולאחריה כתובת ה-URL.
דוגמה לפקודה שתביא את דף הבית של האתר example.com:
 curl www.example.com
curl מוציא כברירת מחדל את הפלט להתקן הפלט הסטנדרטי (בדרך כלל חלון הטרמינל). לכן הפקודה שלעיל, ברוב המערכות תציג את קוד המקור של האתר www.example.com בטקסט בחלון הטרמינל.

כדי לכתוב את הפלט לקובץ בשם example.html, יש להשתמש בדגל o-:
 curl -o example.html www.example.com

בזמן הורדת המידע curl יציג עקומת התקדמות אך לא יציג את העקומה כאשר הוא מתכונן להצגת המידע כדי שלא יפריע להצגת המידע.

כדי לשמור קובץ באותו שם שהוא מופיע האתר יש להשתמש ב O-:
 curl -O www.example.com/example.html
אם הקובץ (example.html) הועבר למיקום חדש (אשר מתאפיין בתשובה עם קוד שגיאה מהסדרה 3xx) אפשר להשתמש בדגל L- שיעקוב אחר ההפניות שמופיעות בשדות הכותרת (headers):
 curl -OL www.example.com/example.html

cURL מציע תכונות נוספות כגון שימוש בשרת פרוקסי, אימות משתמש, העלאת קבצים ב FTP, HTTP Post, חיבור TLS, שימוש ב cookies, תכונת file transfer resume להעברות שנותקו במפתיע ועוד.

== קישורים חיצוניים ==

* 
* [http://stackoverflow.com/questions/tagged/curl מאגר שאלות ותשובות טכניות בנושא cURL] באתר StackOverflow
* [http://www.codeproject.com/script/Answers/List.aspx?tab=active&tags=2756 מאגר שאלות ותשובות טכניות בנושא cURL] באתר CodeProject

== הערות שוליים ==

קטגוריה:תוכנה חופשית
קטגוריה:HTTP
ציוד ספורט

ציוד ספורט הוא שם למכלול הכלים או החפצים ההכרחיים על מנת לשחק או להתאמן בענפי ספורט ופעילויות ספורטיביות שונות, כמו למשל כדור, מחבט, מחליקיים וכיוצא בזה. לעיתים לבוש פורמלי נחשב גם הוא כחלק מציוד ספורט הכרחי, בעיקר במשחקי כדור ולרבות בתחרויות ואירועי ספורט רשמיים.

== כדור ==
כדור משחק, מיועד למשחקי כדור. גודל הכדור משתנה ממשחק למשחק, אולם הצורה הגאומטרית של כדור מאפיינת את רוב הכדורים, אם כי נעשה שימוש אף בכדורים בצורת אליפסה בחלק מהמשחקים. ישנם גם כדורים יוצאי דופן בצורתם, כגון כדור נוצה. הגמישות או הקשיחות של כדור, גם הוא פרמטר משתנה, זאת בהתאם לחומר ממנו עשוי הכדור. חלק ממשחקי כדור נפוצים:

== דיסקית ==
הדיסקית נפוצה במשחקי ההוקי, אולם בחלק מהם נעשה שימוש בכדור פלסטיק. 
* משחקי הוקי בהם השימוש בדיסקית הוא רשמי: 
** הוקי אוויר, הוקי מים, הוקי קרח והוקי רולר. 
* משחקי הוקי בהם השימוש בדיסקית הוא אינו רשמי ואף בלתי אפשרי: 
** הוקי גלגיליות, הוקי רצפה והוקי שדה.

== מחבט, אלה ומקל ==
מחבטים, מקלות ואלות הם כלי עזר במשחקי כדור המסייעים לשחקנים לחבוט בכדור ו/או להניע אותו. מחבטים ומקלות הם הכלים הנפוצים יותר, וכמעט בכל משחק ניתן לראות וריאציה שונה למחבט/מקל בצורתו, בעוד שהשימוש באלה נעשה רק במשחק אחד, בייסבול. חלק ממשחקי מחבט נפוצים:

== ציוד רגלי ==
ישנם ענפי ספורט בהם לא ניתן לשחק ללא ציוד מתאים לרגליים, בין אם זו הנעלה או כלי עזר. דוגמאות נפוצות לכך הן מחליקיים המשמשות שחקני הוקי, או מגלשיים / גלשן שלג המשמשות גולשי סקי וגולשי שלג. חלק מענפי ופעילויות ספורט עם ציוד רגלי נפוצים:

== כלי עזר לתנועה ==
השימוש בכלי עזר למטרת תנועה נעשה בעיקר בספורט מוטורי ובספורט ימי. ענף ספורט נוסף הוא הפולו, שם רוכבים על סוס. חלק מענפי ופעילויות ספורט עם כלי עזר לתנועה נפוצים:

== מגרש ורשת ==
להרבה מענפי הספורט קיימים מגרשים ייעודיים לפעילות הספורטיבית הספציפית שלהם, וברובם קיימת גם רשת. חלק מענפי ספורט עם מגרש ו/או רשת נפוצים:

== אחר ==
במשחקים רבים נעשה שימוש באביזרים אשר משתנים לפי אופיו של המשחק:
* קסדה היא אחד מהאביזרים הנפוצים בענפי ספורט כמו סיף, פוטבול ומרוצי אופנועים.
* בספורט האיגרוף, כמו קיקבוקס והיאבקות, כמו גם במשחק בייסבול ולשוער במשחק כדורגל, נעשה שימוש בכפפות.
* בהתעמלות אמנותית נעשה שימוש באביזרים כמו סרט או חישוק.
* במשחקים קצת יותר ברוטליים, כגון פוטבול, ננקטים אמצעי זהירות נוספים כמו שימוש במגן אשכים, מגן שיניים ומגני ברכיים.
* בשחייה משתמשים שחיינים במשקפי מגן.
* במשחק הפולו, האוכף הכרחי לרכיבה על הסוס. 
* משקולות ומשקוליות הכרחיים לענפי הרמת משקולות ופיתוח גוף.

==קישורים חיצוניים==

*
קטגוריה:ספורט
פאדל

Padel area en ISPO 2014
פאדל הוא משחק מחבט המושאל ממשחק הטניס. הפאדל מאפיין את דוברי השפה הספרדית, והוא נפוץ בעיקר באמריקה הלטינית ובספרד, אף שהוא מתפשט לאחרונה גם לאירופה.

== היסטוריה ==
הפאדל הומצא בשנת 1969 בעיר אקפולקו שבמקסיקו על ידי אנריקה קורסוארה פימנטל כאשר עשה שינויים במגרש טניס שהיה ממוקם בביתו באקפולקו. המשחק התפשט לראשונה לאורך חוף התיירים הדרומי בעיר מרבייה שבספרד, ומשם התפשט לארגנטינה בשנת 1977. המשחק הפך לפופולרי ומשחקים אותו לפחות 4.5 מיליון אנשים ברחבי העולם. המשחק התפשט בעיקר בקרב העשירים בדרום אמריקה (ארגנטינה, מקסיקו וברזיל בפרט) ובספרד וצרפת. בספרד המשחק שכיח בעיקר במועדוני הטניס והגולף הפרטיים, ובברזיל משחקים את הפאדל במדינות הדרומיות האמידות המאופיינות בסגנון אירופאי, הוכחה נוספת של משחק הפאדל כספורט המשויך לאליטה. טורניר בינלאומי ראשון של משחק הפאדל התקיים במקסיקו בשנת 1991 עם משתתפים מ-14 מדינות. ההתאחדות הבינלאומית של הפאדל ממוקמת בבואנוס איירס, הוכחה נוספת לכך שארגנטינה היא הגרעין העכשווי של הפאדל בעולם. ענף הפאדל צבר פופולריות בעקבות אימוץ הספורט על ידי כדורגלנים ידועים כדוגמת זלאטן איברהימוביץ' הבעלים של מועדון פאדל בשוודיה, וכן הכדורגלנים קרלס פויול וג'רארד פיקה בעלי מועדון פאדל בספרד.

== על המשחק ==
200px
את הפאדל משחקים במגרש חוץ הדומה למגרש פאדל טניס מבחינת גודלו וגובה הרשת. הדיקט בו משתמשים זהה לשל הפלאטפורם טניס (ר' להלן). ההבדל העיקרי הוא כדור הטניס בו משתמשים במשחק, בעוד שבמשחקי הפאדל האחרים בוחרים להשתמש בכדור גומי ספוגי רך, וההגשות הראשונה והשנייה, שחייבות להיעשות מתחת לגובה הכתפיים.

=== חוקי המשחק ומהלכו ===
חוקי המשחק דומים לאלו שבטניס ומהלכו זהה.<ref></ref>

== הבדלים בין פאדל, פאדל טניס ופלאטפורם טניס ==
לעיתים מבלבלים את משחקי הפאדל, פאדל טניס והפלאטפורם טניס אחד בשני, שכן הם שלושה משחקים שונים. הפאדל שונה מהשניים האחרים במספר דברים:
* המשחק היחיד מבין השלושה שלא הומצא בצפון אמריקה.
* המשחק היחיד בו למגרש יש קירות אחוריים וצדדיים (למגרש הפלאטפורם יש גדר תיל ומגרש הפאדל טניס לא מגודר כלל).

==הפאדל בישראל==
בישראל קיימים עשרה מתחמי מגרשים של פאדל, במרכז הספורט של אוניברסיטת תל אביב שנפתח בשנת 2020, במועדון כפר המכביה שנפתח בשנת 2022 כחלק מתחרויות למשחקי המכביה העשרים-ואחת. מתחם שלישי בהרצליה שנפתח בשנת 2021 על חוף הים במתחם מלון דן אכדיה, מרכז G בסביון, מגרשי הפאדל בפארק יצחק ולד, ובקאנטרי בכפר סבא, במתחם החוף הירוק בנתניה, על גג האומן 17 בירושלים ובפארק המשפחות בראשון לציון שניהם נפתחו בשנת 2024. ובקאנטרי דקל בתל אביב-יפו. כמו כן, מתוכננים להיפתח בשנים הקרובות עוד מתחמים.

== מקורות ==
* [http://web.ccsu.edu/faculty/harmonj/atlas/platpad.htm ההבדלים בין פאדל טניס, טניס פלאטפורם ופאדל], באתר [http://www.ccsu.edu/geography/ Central Connecticut State University (CCSU)], 

== ראו גם==
* משחקי כדור
* פיקלבול

== לקריאה נוספת ==
* [http://media.wix.com/ugd/b602c3_657a03882fc6459485793253abf066b4.pdf מידע מורחב על חוקי המשחק], באתר [http://www.padelfip.com/ ההתאחדות הבינלאומית לפאדל], 

==קישורים חיצוניים==

== הערות שוליים ==

קטגוריה:ענפי ספורט
קטגוריה:משחקי כדור
קטגוריה:משחקי מחבט
Me, Myself and I (שיר של ביונסה)

Me, Myself and I (בעברית: אותי, עצמי ואני) הוא שיר של הזמרת האמריקאית ביונסה נואלס מאלבום הסולו הבכורה שלה Dangerously in Love. השיר יצא כסינגל השלישי מן האלבום ב-19 באוקטובר 2003. השיר הופק על ידי ביונסה נואלס, סקוט סטורץ' ואף נכתב על ידם יחד עם רוברט וולר. השיר יצא כסינגל בשל הרצון של ביונסה לפרסם שיר עמוק ואישי יותר. זהו שיר בסגנון רית'ם אנד בלוז העוסק בפרידה מבן זוג שבגד.

Me, Myself and I זכה לשבחים רבים על ידי מבקרי המוזיקה, שהחמיאו על שירה החלק והתקיף של ביונסה. השיר הגיע למקום הרביעי במצעד הבילבורד הוט 100 של ארצות הברית, והפך לסינגל הרביעי ברציפות שנכנס לטופ 5 במצעד זה. השיר העניק לביונסה מועמדות לפרס גראמי. בנוסף, השיר הגיע לטופ 20 באוסטרליה, בריטניה ובעוד כמה מדינות באירופה. השיר הגיע למעמד זהב בארצות הברית עם מכירות של מעל 500,000 עותקים.

== מיקומי שיא ==

==קישורים חיצוניים==

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי סקוט סטורץ'
קטגוריה:וידאו קליפים שבוימו על ידי יוהאן רנק
קטגוריה:שירים על בגידה: זוגיות
קטגוריה:שירים עם נושאים פמיניסטיים
קטגוריה:בלדות משנות ה-2000
קטגוריה:בלדות R&B עכשוויות
יוסף איל

יוסף איל הוא קצין צה"ל במיל' בדרגת תת-אלוף, כיהן כקצין הנדסה ראשי.

==ביוגרפיה==
איל התגייס לצה"ל ב-1962 והחל שירותו בקורס טיס. לאחר שעזב את הקורס עבר לחיל ההנדסה הקרבית ושירת כלוחם וקצין בחיל. הוא שימש מדריך בקורס מש"קים, ראש מדור בבית הספר להנדסה צבאית, עבר קורס קציני הנדסה בארצות הברית ושימש מפקד קורס קציני הנדסה קרבית. במלחמת יום הכיפורים לחם כסגן מפקד גדוד הנדסה שהורכב מסגל וחניכי בית הספר להנדסה צבאית. במהלך פינוי סיני במסגרת יישום הסכם השלום בין ישראל למצרים שימש קצין ההנדסה של פיקוד הדרום. באוקטובר 1985 מונה לקצין הנדסה ראשי בדרגת תת-אלוף ומילא תפקיד זה עד 1989. לאחר מכן שימש עוזר ראש אגף התכנון. 

לאחר שחרורו מכהן כמנהל חטיבת משאבי אנוש ומינהל וממלא מקום מנכ"ל בקרן קיימת לישראל

== קישורים חיצוניים ==

*[http://www.handasa.org.il/page_14198 יוסף איל], אתר חיל ההנדסה הקרבית

קטגוריה:תתי-אלופים בצה"ל
קטגוריה:קציני הנדסה ראשיים
קטגוריה:קציני הנדסה של פיקוד הדרום
קטגוריה:בוגרי המכללה לביטחון לאומי
קטגוריה:חיילי חיל ההנדסה במלחמת יום הכיפורים
רקטת האצה

אחת מרקטות ההאצה של המשגר [[דלתא 2 ששיגר את הגשושית פגיעה עמוקה]]
רקטת האצה (באנגלית: Booster Rocket) הוא אמצעי הנעה בעל דחף חזק, המשמש בשלב הראשון של משגר רב־שלבי. משמש בעיקר להאצת טילי שיוט, מטוסי קרב ומעבורת חלל. 

לאחר שהדלק ברקטת ההאצה אוזל, היא עתידה להינטש וליפול בחזרה לכדור הארץ, מכיוון שהיא מהווה תוספת משקל מיותרת ואינה מפיקה עוד דחף. רגע ההיפרדות של רקטת ההאצה מן הגוף הראשי של הכלי הממונע נקרא באנגלית "Booster engine cut-off" (BECO). החל ממנו, שאר הכלי הממונע ממשיך לנוע באמצעות המנועים הראשיים שלו.

השימוש ברקטת ההאצה נועד להביא את הגוף המשוגר למסלול הרצוי, תוך התגברות על מחסום מסוים – שילוב השפעות כוח הכובד הפועל על הגוף, והתנגדות האוויר לתנועתו. במרבית המקרים התנגדות האוויר היא גורם משמעותי יותר, שכן צפיפות האוויר דועכת באופן מעריכי עם העלייה בגובה, ועל כן, על מנת להגיע לגובה מסוים בזמן קצר יש לעשות שימוש במנוע בעל עוצמה חזקה יותר במשך זמן זה, כאשר לאחר נקודת המקסימום אין בו יותר צורך. במקרה של מעבורות חלל, נקודה התנגדות האוויר המקסימלית (לחץ דינמי מרבי) מכונה "Max Q", ומשך הבעירה של רקטת ההאצה מתוכנן כך שהיא תפיק דחף עד למרחק מסוים לאחר נקודה זו, למטרות יתירות.

תכנון פרופיל הדחף (thrust profile) של רקטת ההאצה, כלומר פונקציית הדחף שהיא מפיקה לפי הזמן, עושה שימוש בשיטות של אופטימיזציית מסלול (trajectory optimization) כדי להגיע לביצועיים מרביים. שיטות כאלו, שמתבססות על חשבון וריאציות, בוחרות בפרופיל דחף מסוים, מתוך פרופילים רבים, שמשיג את הגובה המרבי שאליו יגיע הגוף באמצעות כמות דלק נתונה. 
פרופיל דחף אופטימלי עומד ביסוד התכנון של כל רקטות ההאצה המודרניות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:רקטות
קריקט בסרי לנקה

קריקט הוא הספורט הפופולרי ביותר בסרי לנקה, ואחריו כדורגל ורוגבי. סרי לנקה היא אחת מ-12 המדינות שמשתתפות בקריקט עולמי, ואחת משש המדינות שזכו בגביע העולם בקריקט. בסרי לנקה משחקים קריקט ברמה גבוהה ומקצועית, ומשחקי הענף נצפים על ידי אחוז גדול מהאוכלוסייה.

==היסטוריה==
סרי לנקה (שנודעה בעבר בשם ציילון) הוכרזה כמושבה בריטית ב-1802. כפי שהבריטים נהגו אז, קריקט עקב אחריהם לכל מדינה שאליה הגיעו. אפשר להניח שהמשחק כבר היה קיים על האי ב-1800. האזכור הכי קדום של קריקט בסיילון היה בדו"ח קולומבו מ-1832 שהתיר את הקמת מועדון הקריקט הראשון בסרי לנקה. מועדון הקריקט קולומבו הוקם עם קבלת לאחר האישור, והמשחקים התחילו מיד. מאז הספורט פרח במדינה כספורט הבית וב-1975 שמם של השחקנים הסרי לנקים החל להיות מופץ ברמה בינלאומית.

==הנבחרת הלאומית==
נבחרת הקריקט הלאומית של סרי לנקה היא The Sri Lankan Cricket Team. הנבחרת שיחקה ב-1975 ביום הקריקט הבינלאומי וב-1981 זכו בגביע, אשר שם את סרי לנקה במקום ה-8 ברמה הבינלאומית.

הנבחרת הסרי לנקית הפכה את סרי לנקה למדינת קריקט רצינית במהלך שנות ה-90. סרי לנקה זכתה בגביע עולם ב-1996, גביע ה-ICC ב-002, גביע ה-ICC World Twenty ב-2014, גביע אסיה ב-1986, 1997, 2004, 2008, 2014, והיו קרובים לגביע עולם ב-2007.

== ראו גם ==
* קריקט

== קישורים חיצוניים ==

* [https://web.archive.org/web/20190907025610/http://www.srilankacricket.lk/ Cricket Sri Lanka], האתר הרשמי לקריקט בסרי לנקה
* [http://www.espncricinfo.com/srilanka/content/player/country.html?country=8/ ESPN], רשימת שחקני הנבחרת המעודכנת

קטגוריה:קריקט
קטגוריה:סרי לנקה: ספורט
חרבא דמשה

חרבא דמשה (השם הוא בארמית, פירושו: "חרבו של משה") הוא חיבור מאגי קדום המשתייך לתחום הקבלה המעשית, שתאריך יצירתו אינו ידוע, ומשתרע מתחילת המאה הראשונה לספירה, ועד סוף האלף.

הספר מכונה "חרבא דמשה", ככל הנראה על שם פתיחתו "ארבעה מלאכים ממונים על החרב... וכל אותם השרים ליזקק למשה בן עמרם וכו'",
כאשר טקס חרב מאגי זה ממשיך לשמש (לפחות חלקית) במהלך הספר. הספר מכיל רשימה של טקסים או שמות קדושים שעל האדם לומר על מנת לגרום לדבר מה (לדוגמה - "להוציא איש מן האסורים"), והוא החיבור המאגי הגדול ביותר שנשתייר לנו מתקופה זו.

אזכורו הראשון הידוע לנו הוא באיגרת רב האי גאון לחכמי קירואן בענייני כשפים: "והנוסחים שראיתם הרוצה לעשות כך וכך יעשה כך וכך, הרבה מאוד יש אצלנו מזאת כאשר נקרא ספר הישר ואשר נקרא חרבא דמשה אשר תחלתה ארבעה מלאכים ממונים על החרב, כי יש בה גבהות ונפלאות ובספר הנקרא רזא רבה חוץ מן המחותכות והפרטים שאין להם קץ ולא מספר, והרבה יגעו והוציאו שנותיהן ולא מצאו אמתה לדבר."

החיבור נדפס לראשונה ב-1896 על ידי משה גסטר, ואילו בתשנ"ז-1997 יצאה לאור מהדורה מדעית חדשה על ידי יובל הררי, הכוללת בתוכה גם מחקר על הספר, ומתבססת על כתב יד הקדום בכ-200–300 שנה מכתב היד עליו התבסס גסטר.

==לקריאה נוספת==
* [http://www.hebrewbooks.org/20266 חרבא דמשה], באתר היברובוקס
* חרבא דמשה, מהדורה חדשה ומחקר, יובל הררי, הדפסה ראשונה ה'תשנ"ז-1997 הדפסה שנייה 2015.
==קישורים חיצוניים==
* 
* 
* 
* [https://faculty.biu.ac.il/~barilm/articles/publications/publications0063.pdf מאמר ביקורת על ספרו של הררי], מאת מאיר בן אילן. (הופיע בדעת מ"ג (תשנ"ט), עמו' 125–140)
* [https://web.archive.org/web/20151102181355/http://www.magnespress.co.il/Book/חרבא+דמשה.aspx?code=45-800089 חרבא דמשה] (מהדורת יובל הררי) באתר מאגנס

==הערות שוליים==

קטגוריה:ספרי קבלה
קטגוריה:האלף ה-1
פאדל טניס

מחבט פאדל טניס
פאדל טניס הוא משחק ספורט המושאל ממשחק הטניס. לעיתים מבלבלים אותו עם פאדל או פלאטפורם טניס.

== היסטוריה ==
הפאדל טניס הומצא בשנת 1898 על ידי פרנק פיר ביל בילדותו בעיר אלביון שבמישיגן, ארצות הברית, אולם לא היה לו צורך לפתח את המשחק עד שהתמנה לראש כנסייה אפיסקופלית במנהטן. הוא רצה למצוא לילדים בשכונה פעילויות לשעות הפנאי, ולכן, בשנת 1915 שכנע פרנק את מחלקת הפארקים והפנאי של ניו יורק להציב מגרשי פאדל טניס ליד המזרקה של פארק כיכר וושינגטון בגריניץ' וילג', השוכנת במנהטן תחתית. המשחק הפך פופולרי והתפשט במהירות סביב המטרופולין של ניו יורק. מטרת המשחק הייתה לספק חלופה או מבוא למשחק הטניס בערים בהן היו חוסר או מגבלה של שטח או כסף.

הטורניר הראשון התקיים בשנת 1922, כאשר סוכמו בו הסטנדרטים, והאיחוד לפאדל טניס ארצות הברית הוקם כשנה לאחר מכן ב-1923. למרות שהאיחוד הלאומי לפנאי לא הכניס את המשחק לרשימת ענפי הספורט, עד שנת 1941 הספיקו לשחק את הפאדל טניס בכמעט 500 ערים ברחבי ארצות הברית. מאז ועד היום ממשיכים להתקיים טורנירי אליפויות לאומיים של הפאדל ברחבי ארצות הברית. המצאה מחודשת מאוחרת יותר של הפאדל היא הפלאטפורם טניס.

== שכיחות ==
כיום קיימים שלושה מרכזים "אמיתיים" של פאדל טניס בארצות הברית (כלומר לא מגרש טניס שהוסב לפאדל טניס, לדוגמה):
* במזרח - חמשת הרבעים של ניו יורק ובכמה מהחופים של לונג איילנד
* במערב - דרום קליפורניה כאשר המגרש הבולט והמרכזי בה נמצא בוניס ביץ'
* ובפלורידה - בעיקר בסביבות העיר סיינט אוגוסטין

היחס לפאדל טניס משתנה בין המזרח למערב, כאשר בניו יורק המשחק עדיין נתפס כהקדמה לטניס, הוא נפוץ יותר בקרב ילדים ואילו טניס נחשב למשחק של הבוגרים, בעוד שבדרום קליפורניה ובפלורידה משחקים כלל הגילאים.

== על המשחק ==
את הפאדל טניס משחקים במגרש חוץ או במגרש מקורה, עם רשת נמוכה מזו המצויה במגרש טניס רגיל, וגודלו הוא כ-80% ממגרש טניס. ההבדל הגדול בין הפאדל טניס לטניס מבחינת ציוד הוא הדיקט של הפאדל טניס, שעשוי מעץ למינציה, ובדרך כלל גם מחורר בצורת האות U, והכדור הרך והספוגי.

=== חוקי המשחק ומהלכו ===
חוקי המשחק דומים לאלו שבטניס ומהלכו זהה, למעט העובדה שבמשחק בין בוגרים מותרת הגשה אחת בלבד, כאשר אם הכדור יוצא אל מחוץ למגרש המגיש מאבד את הנקודה, בעוד שבמשחק בין ילדים מותר להגיש פעמיים ולשחק על מגרש קטן יותר.

== ראו גם ==
* משחקי כדור

== קישורים חיצוניים ==
* [http://web.ccsu.edu/faculty/harmonj/atlas/platpad.htm ההבדלים בין פאדל טניס, טניס פלאטפורם ופאדל], באתר [http://www.ccsu.edu/geography/ Central Connecticut State University (CCSU)], 
* 
קטגוריה:ענפי ספורט
קטגוריה:משחקי כדור
קטגוריה:משחקי מחבט
יון אולה סאנד

יון אולה סאנד (בנורווגית: Jon Ola Sand; נולד ב-21 בדצמבר 1961) הוא המפקח על תחרות האירוויזיון החל משנת 2010 ובפועל מאירוויזיון 2011 עד לשנת 2020. הקודם לו בתפקיד היה סבנטה סטוקסליוס משוודיה.

==על עבודתו==
סאנד הוא איש טלוויזיה נורווגי העובד עבור ערוץ השידור הציבורי הנורווגי NRK (ראשי תיבות של: Norsk Rikskringkasting). הוא עסק רבות בעבודה בהפקות גדולות ב-NRK, בערוצי טלוויזיה נבחרים, וכן בחברות הפקה עצמאיות. סאנד הוא חבר באקדמיה הבינלאומית לאמנויות ומדעי הטלוויזיה. הוא הפיק וביים מגוון רחב של תוכניות, כגון קונצרט פרס נובל לשלום, טקס פרסי הקולנוע הנורווגי, ואת הבחירה הנורווגית הלאומית לאירוויזיון (Melodi Grand Prix).

בשנת 2010 מונה סאנד למפיק הראשי של תחרות האירוויזיון ה-55, שנערכה באותה עת בארץ מוצאו נורווגיה בעיר אוסלו. באותה עת היה סאנד מפיק טלוויזיה בערוץ הטלוויזיה הנורווגי NRK, שהיה אחראי על הפקת התחרות באותה שנה.

ב-26 בנובמבר 2010 מונה סאנד מטעם מנהלי ה-EBU, איגוד השידור האירופי, מפיק האירוויזיון, למפקח הרשמי של התחרות ("ESC Executive Supervisor"). זאת לאחר שהקודם לו, סבנטה סטוקסליוס, החליט להתפטר מהתפקיד. בשנת 2011 ערך סאנד את הופעת הבכורה שלו כמפקח על תחרות האירוויזיון בדיסלדורף.

בספטמבר 2019 פורסמה באתר האינטרנט של איגוד השידור האירופי, מודעת "דרושים" למציאת מפקח כללי חדש לתחרות האירוויזיון. בהודעה מטעם איגוד השידור נמסר כי אירוויזיון 2020 יהיה התחרות האחרונה בה ישמש סאנד בתפקידו.

==קישורים חיצוניים==

==הערות שוליים==

קטגוריה:המפקחים של האירוויזיון
קטגוריה:מפיקי טלוויזיה
קטגוריה:נורווגים
קטגוריה:נורווגים שנולדו ב-1961
ג'ארד ס. גילמור

ג'ארד סקוט גילמור (באנגלית: Jared S. Gilmore; נולד ב-30 במאי 2000)הוא שחקן אמריקאי הידוע בעיקר בזכות תפקידיו כהנרי מילס בסדרה עד עצם היום הזה וכבובי דרייפר בסדרה מד מן. בשנת 2012 הוא זכה בפרס האמן הצעיר לשחקן הטוב ביותר בסדרת טלוויזיה.

== ביוגרפיה ==
גילמור נולד בסן דייגו, קליפורניה.

למד שנתיים בבית ספר להכשרת שחקנים, דוגמנים, וזמרים ע"ש ג'ון רוברט פאוורס בסן דייגו. על פי וראייטי, גילמור החל את קריירת המשחק שלו שלא במתכוון, לאחר שהגיע לציידי כישרונות שהיו מעוניינים באחותו התאומה, טיילור. לאחר אודישנים רבים, השיג עבודות בדוגמנות ומשחק בפרסומות.

=== תפקידים מרכזיים ===
בשנת 2009 לוהק גילמור לדמותו של בובי דרייפר, אותה גילמו שני שחקנים נוספים: אהרון ארט ומיקוול האקווי.

ב-2011 עזב גילמור את מד מן ולוהק לסדרה "עד עצם היום הזה". הוא גילם את דמותו של הנרי מילס, דמות ראשית בסדרה, במשך 6 עונות. יוצרי הסדרה, אדם הורביץ ואדי קיציס, אמרו על דמותו של הנרי כי היא דמות מורכבת מצד אחד, אך מצד שני מאוד רגישה. גילמור ענה מאוד על אופייה הנדרש של הדמות. לדבריו "אני מתחבר להנרי כיוון שאני גם בן 11 ויש לי דמיון טוב מאוד. אני נהנה להמציא ולשחק משחקים במציאות חלופית בעצמי".

== פרסים ==
בטקס פרסי האמן הצעיר מספר 33, זכה גילמור בפרס עבור הביצועים הטובים ביותר בסדרת טלוויזיה. בשנה שלאחר מכן היה מועמד בשנית לקבלת אותו פרס, אך לא זכה.

גילמור היה אחד משחקני מד מן כאשר הסדרה זכתה בפרס גילדת שחקני המסך על ביצוע מעולה של אנסמבל בסדרת דרמה בשנת 2010 לעונה 3.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2000
יוסף בנימין ואזנר

הרב יוסף בנימין הלוי ואזנר הוא גאב"ד זכרון מאיר, ראש ישיבת חכמי לובלין בבני ברק ואדמו"ר חסידות "שבט הלוי".

==ביוגרפיה==
בנם הבכור של הרב חיים מאיר ואזנר ושולמית בת הרב אברהם אליהו מייזס. למד אצל אביו ואצל סבו, וכן בישיבת בית אברהם של חסידות סלונים. לאחר נישואיו לבת הרב מנחם מנדל הורביץ, רבה של קהילת ראחוב בבני ברק, התמנה לר"מ בישיבת חכמי לובלין. בהמשך כיהן בתפקיד "מנהל רוחני" בישיבה, וניהל את הישיבה בפועל. כמו כן כיהן כמנהל רוחני של ישיבת סאטאמר בני ברק.

מגיל צעיר התפרסם כתלמיד חכם, ובעל כישרון בפסיקות ונאומים, וכן נחשב כמומחה בענייני שלום בית וחינוך, ואף חיבר מספר ספרים בנושאים אלו.

התמנה לרב בעיר אלעד, והקים שם בית מדרש "קהל חסידים" ותלמוד תורה. בשנת תשס"ו הקים את "איחוד אברכים" של תלמידי הרב ואזנר, שאיגד את קהילות שבט הלוי בישראל, פעל בענייני ציבור וצדקה, ארגן שיעורי תורה לבני הקהילה והוציא ביטאון חודשי בשם בית חיינו. כמו כן היה פעיל ביסוד וביסוס בתי המדרש "שבט הלוי" בירושלים אשדוד וביתר והיה חבר ועדת הרבנים לענייני תקשורת.

בשנת 2009 חזר אביו מלונדון, לאחר שכיהן שם כרב קהילת סאטמר. הרב יוסף בנימין נקרא למלא את מקום אביו, כרב קהילת "יטב לב" סאטמר, לונדון. תפקיד אותו מילא עד סוף קיץ 2017- תשע"ז, אז חזר להתגורר בישראל ולסייע לאביו בהנהגת ישיבת "חכמי לובלין" והקהילה.

== עמדותיו בנושאים ציבוריים ==
הרב ואזנר כמו סבו, אינו נוקט עמדות פוליטיות, אם כי שומר על קשר עם נציגי הציבור החרדי במערכות המדינה. לעיתים נוטה להזדהות עם הפלג הירושלמי במאבק על גיוס בני ישיבות, אם כי בני ישיבתו וחסידיו הולכים ללשכות הגיוס לחתום על דיחוי ומעמד 'תורתו אומנותו'. כמו כן, נמנה עם המתנגדים לחיסון נגד COVID-19 בניגוד לעמדת מועצת גדולי התורה.

== צאצאיו ==
לרב יוסף בנימין 14 ילדים, ובינם:
*שלמה זלמן, חתן האדמו"ר מבוהוש
* אברהם אליהו, חתן רבי יוסף אשר אנשיל למברגר ממאקאווא אלעד
*נפתלי, חתן רבי יעקב צבי מאיר ארליך האדמו"ר מקוידינוב
* יעקב שלום, חתן האדמו"ר מראחוב

==ספריו==
* הבינה והברכה - ענייני שלום בית
* ידות טהרה - הלכות טהרת הבית וייחוד
* שו"ת ידות הלוי חלק א' וב - אורח חיים ויורה דעה
* ידות החיים - פסקים בענייני רפואה ואבלות
* ידות הבית - ג' חלקים - ענייני הנהגת הבית היהודי בהלכה והנהגה.- הדרכה לנשים. - הדרכה בחינוך הצאצאים
* ידות הנפש - הדרכה למטפלים פסיכולוגים.

== קשורים חיצונים ==
* שימי שפר, [https://www.kikar.co.il/hasidism/385106 מיוחד: הגרי"ב ואזנר, ה'ממשיך' בהנהגת קהילת שבט הלוי,] באתר כיכר השבת
* משה ויסברג, [https://www.bhol.co.il/news/1182941 לא יסור שבט מלוי: הכירו את ה'ממשיך' לבית הרב ואזנר - פרופיל,] באתר בחדרי חרדים, 08/02/2021

==הערות שוליים==

קטגוריה:אלעד: רבנים
קטגוריה:רבנים חסידים
קטגוריה:בוגרי ישיבת חכמי לובלין-בני ברק
קטגוריה:זכרון מאיר: אישים
קטגוריה:מחברי ספרי שו"ת ישראלים
קטגוריה:רבני ישיבת חכמי לובלין-בני ברק
גאיוס ליוויוס סלינטור

גאיוס ליוויוס סלינטור, (בלטינית: Gaius Livius Salinator; המאה ה-2 לפנה"ס) היה מצביא רומאי, לקח חלק פעיל במלחמת אנטיוכוס.

==ביוגרפיה==
אביו היה מרקוס ליוויוס סלינטור שהביס את עזרובעל ברקה בקרב מטאורוס. שימש כאיידיל בשנת 204 לפנה"ס וכפראיטור בשנת 202 לפנה"ס, ופיקד על שני לגיונות של בעלי ברית במהלך המלחמה המקדונית השנייה. בשנת 193 לפנה"ס שימש כמפקד פרשים במלחמה נגד הבוים, בשנת 192 לפנה"ס הוא ניסה לקבל את משרת הקונסול אולם נכשל ומונה כפריאטור פעם שנייה. אותה שנה פרצה מלחמת אנטיוכוס וליוויוס נבחר לפקד על הצי הרומאי. 

הוא עגן בדלוס במטרה להשתלט על נתיבי הים האגאי ולאפשר נחיתת כוחות באסיה. המלך אנטיוכוס השלישי מיהר לגייס חיילים, ובו בזמן שלח את האדמירל פוליקסינידאס לעצור את ליוויוס בטרם יחברו אליו הציים של רודוס ופרגמון. ליוויוס הצליח להתחבר אל הצי הפרגמוני תחת פיקודו של המלך אאומנס, כעת היו לו 150 אניות. בקרב קוריקוס הביס ליוויוס את פוליקסינידאס, 10 אניות סלאוקיות נלקחו בשבי ועוד 13 טובעו פוליקסינידאס נסוג להתארגנות באפסוס. הצי הרודי התחבר אל ליוויוס גם כן. ובחורף של שנת 191 לפנה"ס כבר שלט הצי הרומאי בים. 

עם הגיע האביב של שנת 190 לפנה"ס פנה ליוויוס לכבוש את ההלספונט המפריד בין אירופה לאסיה. העיר ססטוס שנמצאה בצד האירופי נכנעה לו מיד והוא נכנס למשא ומתן עם תושבי אבידוס שבצד האסייתי. אולם אז נודע לו שפוליקסינידאס הטביע שייטת רודית שהייתה בדרכו אליו. ליוויוס מיהר וחזר לסאמוס הוא תכנן לסגור על פוליקסינידאס אולם אז הוחלף בידי לוקיוס אימיליוס רגילוס.

בסוף שנת 190 לפנה"ס נשלח ליוויוס אל ביתיניה כשגריר אל המלך פרוסאוס הראשון במטרה לשכנע אותו לא לסייע לסלווקים.

בשנת 188 לפנה"ס מונה לבסוף לקונסול. יש הטוענים כי הוא ייסד את העיר פורלי באיטליה.

==לקריאה נוספת==
* דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
* טיטוס ליוויוס. תולדות רומא. ספרים א, ב, כא, כב, ל. תרגמה מרומית: שרה דבורצקי. ירושלים, מוסד ביאליק, תשל"ב
* הרולד למב, חניבעל - האחד נגד רומי, מערכות, 1964.
* ישראל שצמן. תולדות הרפובליקה הרומית. ירושלים, הוצאת ספרים ע"ש י"ל מאגנס, תש"ן.
* תאודור מומזן, דברי ימי רומא. תרגמו צ’ ויסלבסקי, דוד קלעי, צ’ רודי. עורכים: פ. לחובר, צ’ וויסלבסקי. תל אביב, הוצאת מסדה,
<div style="direction: ltr;">
* Livius. Translated by F.G. Moore. The Loeb Classical Library. London, William Heinemann, 1919-1959 . 
* Polybius. Translated by W.R. Paton. The Loeb Classical Library. London, William Heinemann, 1922-1925 .
* Appianus. Translated by H. White. The Loeb Classical Library. London, William Heinemann, 1912.
* Mommsen, Theodore. [http://italian.classic-literature.co.uk/history-of-rome History of Rome]. Online version in Classic Literature Library.
</div> 

==הערות שוליים==

קטגוריה:רומאים בתקופת הרפובליקה
קטגוריה:קונסולים ברפובליקה הרומית
קטגוריה:אישים שחיו במאה ה-2 לפנה"ס
קטגוריה:אישים שחיו במאה ה-3 לפנה"ס
היפר-ריאליזם

"היפר-ריאליזם" הוא כינויו של זרם אמנות שהתפתח בעיקר בארצות הברית ואירופה בשנות ה-70 של המאה ה-20. הסגנון, הבא לביטוי בציור ובפיסול פיגורטיבי, מאופיין בניסיון להשגת מראה מציאותי. 

== היסטוריה ==
סוחר האמנות הבלגי, איסי ברכאו (Isy Brachot) טבע בשנת 1973 את המונח Hyperréalisme כשם תערוכה שהתקיימה בגלריה בעיר בריסל. התערוכה הציגה ציירים כראלף גוינג , צ'אק קלוז , דון אדי , רוברט בצ'טל וריצ'רד מק'לין . כמו כן, היו גם אמנים משפיעים חשובים מאירופה כגון Gnoli, Richter, Klapheck, Delcol. מאז, אמנים מאירופה אימצו לעצמם את הזרם ההיפר-ריאליסטי המושפע מהפוטו-ריאליזם. 

המניע להתפתחות סגנון זה היה כפול. מצד אחד ביקשו האמנים לחזור אל תיאור החיים הממשיים, על רקע הדומיננטיות של ז'אנר האמנות המופשטת עד לשנות ה-60 של המאה ה-20 ופריחתו של ה"פופ ארט" בשנות ה-60 של המאה ה-20. מצד שני ביקשו האמנים להגיב אל הפופולריות ההולכת וגוברת של מדיום הצילום, שהפך למדיום אמנותי מרכזי החל משנות ה-70.

פעמים רבות התבססו האמנים, כקלוז או גרהרד ריכטר, על הצילום כבסיס לציור, כשהם מחקים את הקומפוזיציה או אפקטים אופטיים הנובעים מן השימוש בו. אחרים התבססו על ציור מתוך הסתכלות, שאימץ מאפיינים דומים.

זרם זה נפוץ גם בקרב מאיירים, וניתן לראות ציורים רבים מסוג זה באיורי טבע, אמנות פלאונטולוגית והיסטוריה צבאית. ההיפר-ריאליזם נפוץ במיוחד באמנות פלאונטולוגית בה יש דגש על ריאליזם ודיוק מדעי שכן אי-אפשר לצלם יצורים פרה-היסטוריים שנכחדו (כגון דינוזאורים) ולכן ציור או פיסול ריאליסטיים או היפר-ריאליסטיים הם הדרך היחידה לשחזר כיצד נראו כשהיו בחיים. דוגמה לאמנים פלאונטולוגיים היפר-ריאליסטיים: ג'וליוס צ'וטוני וראול מרטין.

== קישורים חיצוניים ==

* [https://bavooa.wordpress.com/tag/%D7%94%D7%99%D7%A4%D7%A8-%D7%A8%D7%99%D7%90%D7%9C%D7%99%D7%96%D7%9D/ בבואה]

קטגוריה:ריאליזם
קטגוריה:אסכולות באמנות
דרום יורקשייר

דרום יורקשייר (באנגלית: South Yorkshire) הוא מחוז שייר בצפון אנגליה, הממלכה המאוחדת. המחוז ממוקם באזור יורקשייר והאמבר, ובירתו היא שפילד. כמחוז השוכן בצד המזרחי של הרי הפניין, הוא גובל ממערב בדרבישייר, מצפון-מערב במערב יורקשייר, מצפון בצפון יורקשייר, מצפון-מזרח במזרח יורקשייר, ממזרח בלינקולנשייר ומדרום-מזרח בנוטינגהאמשייר.

== גאוגרפיה ==
מרבית האוכלוסייה מתגוררת במטרופולין של בירת המחוז שפילד, אשר מהווה המטרופולין העשירית בגודלה בבריטניה. הזרמים הדתיים הדומיננטיים באזור הם הבפטיזם, מתודיזם והספיריטואליזם.

למרות שהמחוז עצמו הוקם בשנת 1974, ההיסטוריה של האזור היא בת מאות ואלפי שנים. בצפון המחוז נמצאו עדויות ארכאולוגיות מן התקופה המזוליתית (כ-10,000 שנה לפני זמננו). בנוסף על כך, נמצאו בדרום יורקשייר חפצים גם מסוף התקופה הפלאוליתית (לפני כ-12,800 שנים). האזור עצמו היה גבולה של האימפריה הרומית בבריטניה.

סביבת דרום יורקשייר התפתחה מאוד בזכות תעשיית הפלדה והכרייה, אשר התפתחו בצפון המחוז ובמערבו. דרום יורקשייר נוצר בשל חקיקת חוק השלטון המקומי (1972), ששינה את החלוקה האדמיניסטרטיבית של מחוז יורקשייר. עד שנת 1986 פעלה במחוז מועצה מחוזית, אך זו התבטלה בסופו של דבר, ביחד עם מרבית מן המועצות המחוזיות באנגליה. לכן המחוז נשאר טקסי בעיקרו.

== קישורים חיצוניים==

* 

* 

קטגוריה:אנגליה: מחוזות
קטגוריה:דרום יורקשייר
קטגוריה:מחוזות אנגליה שהוקמו ב-1974
נתניאל קליין

נתניאל אדווין קליין (באנגלית: Nathaniel Edwin Clyne; נולד ב-5 באפריל 1991) הוא כדורגלן אנגלי המשחק בעמדת המגן הימני בקריסטל פאלאס מהפרמייר ליג.

==קריירה==
קליין החל את הקריירה במחלקת הנוער של קריסטל פאלאס בגיל 8. ערך אך הופעתו הבכורה בקבוצה הבוגרת ב-18 באוקטובר 2008 בניצחון 0–3 על ברנסלי. יומיים לאחר מכן חתם על חוזה חדש לשלוש שנים בקבוצה. קליין הבקיע את שערו הראשון ב-8 בדצמבר 2009 בניצחון 2–4 על רדינג. ב-2010 זכה בתואר השחקן הצעיר של השנה בפוטבול ליג.

ב-19 ביולי 2012 חתם לארבע שנים בסאות'המפטון מהפרמייר ליג. הוא ערך את הופעתו הבכורה ב-19 באוגוסט בהפסד 2–3 למנצ'סטר סיטי. הוא כבש את שערו הראשון בקבוצה ב-22 בספטמבר בניצחון 1–4 על אסטון וילה.

ב-1 ביולי 2015 חתם קליין לחמש שנים בליברפול עבור 12.5 מיליון יורו. ב-10 באוגוסט ערך את הופעתו הבכורה בקבוצה בניצחון 0–1 על סטוק סיטי. ב-8 באוקטובר הבקיע את שערו הראשון בקבוצה בניצחון 0–1 על בורנמות' בגביע הליגה. בתום אותה העונה העפיל עם ליברפול לגמר הליגה האירופית 2016, שם פתח בהרכב בהפסד קבוצתו 1–3 לסביליה.

ב-4 בינואר 2019 הושאל קליין לבורנמות' עד לסוף העונה ובסיומה חזר לליברפול.

בעונת 2019\2020 זכה עם הקבוצה באליפות לראשונה מזה 30 שנה ובסיומה שוחרר מהמועדון.

ב-16 באוקטובר 2020 חזר לקבוצת נעוריו וחתם בקריסטל פאלאס.

===נבחרת אנגליה===
ב-2 באוקטובר 2014 זומן לראשונה לנבחרת אנגליה לקראת משחקי מוקדמות יורו 2016. ב-15 בנובמבר 2015 ערך את הופעתו הבכורה בנבחרת בניצחון 1–3 על .

==קישורים חיצוניים==

* [http://www.thesaintshub.com/nathanielclyne.html ביוגרפיית הקריירה של נתניאל קליין]

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני קריסטל פאלאס
קטגוריה:כדורגלני סאות'המפטון
קטגוריה:כדורגלני ליברפול
קטגוריה:כדורגלני בורנמות'
קטגוריה:כדורגלני נבחרת אנגליה
קטגוריה:כדורגלני יורו 2016
קטגוריה:אנגלים שנולדו ב-1991
Dehomag

Dehomag (ראשי תיבות בגרמנית של Deutsche Hollerith-Maschinen Gesellschaft mbH - חברת מכונות הולרית' הגרמנית) הייתה חברה לציוד לעיבוד נתונים באמצעות כרטיסים מנוקבים.
== היסטוריה ==
הרמן הולרית' היה סטטיסטיקאי אמריקני ממוצא גרמני, שפיתח בסוף המאה ה-19 מכונת טבולציה (Tabulating machine - מכונה מכנית-חשמלית לסכימה והדפסה של נתונים) מבוססת כרטיסי ניקוב. המכונות של הולרית' שימשו לעיבודי נתוני מפקד האוכלוסין של ארצות הברית, ממשלות נוספות, חברות ביטוח ועוד. וילי היידינגר רכש זכות להשתמש בפטנטים של הולרית', והקים בברלין, בשנת 1910, את חברת Dehomag. בשנת 1911 התמזגה החברה של הולרית' עם חברות אחרות, לחברה בשם CTR. בשנת 1923 רכשה CTR, בהנהלתו של תומאס ווטסון, 90% מהבעלות על Dehomag. בשנת 1924 שינתה CTR את שמה ל-IBM.

חברת Dehomag פעלה בגרמניה גם לאחר עליית הנאצים לשלטון, והמשיכה לספק ציוד לעיבוד נתונים לממשל הנאצי. יו"ר הדירקטוריון של החברה היה וילי היידינגר ומנכ"ל החברה היה הרמן רוטקה. בשנת 1934 התמזגה Dehomag עם חברת אופטימה - חברה בת נוספת של IBM. בשנת 1939 העסיקה החברה 2,500 עובדים בשני מפעלים בגרמניה. בזכות מעמדה כמעין מונופול הייתה החברה רווחית ביותר. בין השאר סיפקה ציוד למפקד האוכלוסין ברייך השלישי שנערך ב-1939, שבו נרשם גם המוצא של התושבים, ובכלל זה הכנתה של רשימת היהודים.

בשנת 1941, לאחר שארצות הברית הכריזה מלחמה על גרמניה הנאצית, נחשבה Dehomag לרכוש אויב, ומונתה לה ועדה מפקחת. בשנת 1943 מונה הרמן פלינגר, ממשרד הכלכלה הנאצי למנכ"ל החברה, והדיח את היידינגר.

עם תום מלחמת העולם השנייה חזרה IBM לפעול בגרמניה, ובשנת 1949 קיבלה את כל נכסיה המוקפאים של החברה, ובהם הרווחים שצברה בזמן המלחמה. באותה שנה שינתה Dehomag את שמה ל-Internationale Büro-Maschinen Gesellschaft mbH - IBM.

בשנת 2001 יצא לאור ספרו של העיתונאי אדווין בלאק, IBM and the Holocaust: The Strategic Alliance between Nazi Germany and America's Most Powerful Corporation, שבו האשים בלאק את IBM כי סיפקה ציוד ושירותים לגרמניה הנאצית, אך לטענת IBM היא איבדה את השליטה בחברת Dehomag לפני מלחמת העולם השנייה.

==קישורים חיצוניים==

<div class="mw-content-ltr">
* [http://www-05.ibm.com/de/ibm/unternehmen/geschichte/1930.html Geschichte der IBM in Deutschland] 
* [http://www.heise.de/newsticker/meldung/Im-Anfang-war-die-Lochkarte-100-Jahre-IBM-Deutschland-1144359.html Im Anfang war die Lochkarte: 100 Jahre IBM Deutschland], heise online, 30.11.2010 
* Edwin Black, [https://www.jewishvirtuallibrary.org/jsource/Holocaust/gypibm.html IBM & "Death's Calculator"], Jewish Virtual Library
</div>
==הערות שוליים==

קטגוריה:חברות גרמניות
קטגוריה:IBM
קטגוריה:חברות משתפות פעולה עם הנאצים
HTTP POST

POST היא אחת ממתודות בקשה (request) משרת הנתמכת על ידי הפרוטוקול HTTP ונמצאת בשימוש רחב ב"World Wide Web". בקשה מסוג POST מתוכננת לבקש משרת אינטרנט שיקבל מידע עטוף בחלק "גוף ההודעה" (message's body). POST משמש תדיר להעלאת קובץ לשרת או למסירת (Submit) טופס אינטרנטי לאחר שמילאו בו פרטים, אך ניתן להשתמש בו כדי להעביר לשרת מחרוזות טקסט ארוכות לכל צורך שהוא.

בניגוד לכך, שיטת GET נועדה למשוך מידע מהשרת. כחלק משיטת GET, ניתן להעביר סדרה מצומצמת יחסית של פרמטרים עם ערכים בשורת ה URI (ב-Query String), שם ניתן לציין ערכים לפרמטרים שהלקוח מניח שהשרת יכיר ומצפה לערכים אלו, כגון טווח תאריכים, מספר מזהה של דף או אובייקט וכיוצא באלו. שיטת POST יכולה להכיל כמות מידע גדולה בהרבה (תאורטית ללא הגבלה) בתוך גוף ההודעה. בנוסף ישנו Header אשר מסווג את סוג המידע אשר מוכל בהודעה. בעבר נקראו סוגים אלו MIME types, אך הורחבו לכלול HTML, SMTP ועוד

== שליחת (Posting) מידע ==
שליחת מידע ב"World Wide Web" וב-HTTP, מבוססת על מספר שיטות או "פעלים" (verbs), כולל POST ו-GET וכן PUT, DELETE ואחרים. דפדפני אינטרנט משתמשים בשני הפעלים POST ו GET בלבד אולם אפליקציות המשתמשות ב-REST עושות שימוש במגוון פעלים נוספים.

תפקידו של POST בתוך מגוון הפעלים, הוא לשלוח ייצוג של סט חדש של נתונים לשרת כדי שיוכל לשמור אותו כמשאב חדש הניתן לזיהוי על ידי ה-URI. לדוגמה, עבור ה-URI <code></code> בקשת POST יכולה לייצג לקוחות (customers) חדשים ופרטיהם.

מתכנני טכנולוגיות אתרי אינטרנט ראשוניים סטו מהרעיון המקורי בשתי דרכים עיקריות. ראשית, אין סיבה טכנית שה-URI יתאר טקסטואלית את המשאב אליו ישמר המידע הנשלח ב POST. למעשה אם לא יעשה מאמץ לשנות זאת, החלק האחרון של ה-URI יכיל מידע אודות הדף המסוים באפליקציה והטכנולוגיה שהוא משתמש, לדוגמה: <code></code> (ר' PHP). ושנית, לאור העובדה שדפדפני אינטרנט בדרך כלל מוגבלים לשתי השיטות GET ו POST, מתכננים נאלצו לעשות שימוש עוקף בטכנולוגיית POST כדי לעשות מגוון חדש של פעולות על מידע, כגון עריכת רשומות או מחיקתן.

== דוגמאות ==

=== Submit ===
כאשר דפדפן אינטרנט שולח request מטופס אינטרנטי, סוג המדיה כברירת מחדל הוא: application/x-www-form-urlencoded. זהו פורמט לקידוד צמדים (key-value pairs) של מפתח וערך (עם אפשרות למפתחות כפולים). כל צמד מופרד על ידי הסימן & וכל מפתח מופרד על ידי הסימן = מהערך שלו. מפתחות וערכים עוברים החלפה של רווחים בסימן + ועוברים קידוד URL(URL encoding) עבור שאר הסימנים שאינם אלפא-בתים. 

לדוגמה צמדי מפתח-ערך אלו:
<pre>
Name: John Doe
Age: 40
Formula: a + b == 13%!
</pre>
יקודדו כ:
<pre>
Name=John+Doe&Age=40&Formula=a+%2B+b+%3D%3D+13%25%21
</pre>

קטגוריה:HTTP

HTML, מגרסה 4.0 ואילך, יכול למסור מידע בפורמט <code>multipart/form-data</code> כפי שמוגדר ב- (וראה גרסה מוקדמת ניסיונית המוגדרת כחלק מההרחבות של HTML 2.0 ומוזכרת ב HTML 3.2).

המקרה המיוחד של POST אל אותו הדף שהטופס שייך אליו קיבל שם מיוחד ונקרא Postback.
אדם כהן

אדם כהן (באנגלית: Adam Cohen; נולד ב-18 בספטמבר 1972) הוא מוזיקאי וזמר-יוצר קנדי ממוצא יהודי. בין האלבומים שהוציא, שלושה מהם באנגלית ואחד בצרפתית. מתגורר כיום בלוס אנג'לס. הוא חלק מהרכב פופ-רוק שנקרא Low Millions מקליפורניה.

כהן הוא בנו של לאונרד כהן, ונציג מטעם משפחת כהן המשמש כשגריר בכל הקשור להצגת עבודותיו של אביו בתערוכות אמנות (ציורים ורישומים). היה שותף להפקת אלבומו האחרון של אביו שיצא לאור לפני מותו ב־2016.

== שנים מוקדמות ==
כהן נולד ב-18 בספטמבר 1972 במונטריאול, קנדה. לאחר פרידת הוריו בילה כהן שנים רבות מילדותו עם אימו האמריקאית סוזן אלרוד בפריז ובדרום צרפת. בנוסף, בילה כהן חלק מילדותו באי היווני הידרה, בגריניץ' וילג' ובלוס אנג'לס.

למרות המקומות הרבים בהם התגורר, מחשיב כהן את יוון כביתו. הוא לימד את עצמו לנגן בגיטרה, תופים ופסנתר עד גיל 12. הוא למד יחסים בינלאומיים באוניברסיטת סירקיוז בניו יורק וניגן בלהקות בניו יורק סיטי. ב-1996 עבר ללוס אנג'לס במטרה לקדם את הקריירה המוזיקלית שלו.

כהן חתום בקולומביה רקורדס, אותה חברת תקליטים בה חתום אביו.

== קריירה ==
כהן הוחתם על ידי חברת התקליטים קולומביה רקורדס בשנת 1997. הוא השיג פרסום והצלחה בתור כותב שירים עבור אמנים אחרים.

הוא היה שותף לכתיבה של השיר Lullaby in Blue. בט מידלר הקליטה את השיר לאלבומה Bathhouse Betty ותיארה את השיר כאחד מהמועדפים עליה מהאלבום.

השיר Cry Ophelia מאלבום הבכורה שלו ב-1998 הפך ללהיט ברדיו הקנדי, אך האלבום ככלל לא זכה להצלחה רבה. כהן בחר להתמקד בחומרים בשפה הצרפתית והוחתם על ידי קפיטול רקורדס קנדה.

בהמשך נסע כהן לניו יורק, ושם לאחר 15 דקות של הופעה אקוסטית הוחתם על ידי מנהטן רקורדס. העסקה הובילה לפרויקט Low Millions. ההרכב הוציא שני להיטים שזכו להצלחה - Eleanor ו-Statue.

ב-2009 הקליט כהן גרסת כיסוי לשירו של אביו Take This Waltz.

בשנת 2014 יצא האלבום: We Go Home .

ב-22 בנובמבר 2019 יצא לאור האלבום Thanks for the Dance, עליו התחיל לעבוד יחד עם אביו, לפני מותו.

=== הופעה בארץ ===
כהן הגיע לארץ להופעה בבארבי במסגרת סיבוב הופעות של אלבומו Like A Man.

== דיסקוגרפיה ==
==== אלבומי סולו ====
{| class="wikitable"
!שנה
!אלבום
|-
|1998
|Adam Cohen
|-
|2004
|Mélancolista
|-
|2012
|Like a Man
|-
|2014
|We Go Home
|}

==== ביחד עם Low Millions ====
Ex-Girlfriends, 2004, מנהטן רקורדס

== קישורים חיצוניים ==

* 

== הערות שוליים ==

קטגוריה:זמרים יהודים קנדים
קטגוריה:מוזיקאים יהודים קנדים
קטגוריה:בוגרי אוניברסיטת סירקיוז
קטגוריה:אישים ממוצא יהודי-ליטאי
קטגוריה:קנדים שנולדו ב-1972
אן למוט

אן למוט (באנגלית: Anne Lamott, נולדה ב-10 באפריל 1954) היא סופרת אמריקאית, מבקרת מסעדות ומחברת ספרי פרוזה ועיון, שרובם אוטוביוגרפיים. למוט מתגוררת בסן פרנסיסקו והיא גם מנחת כתיבה ופעילה פוליטית. כתיבתה מתאפיינת בפתיחות ובהומור, ועוסקת לרוב בנושאים כמו אלכוהוליזם, אימהות יחידנית, דיכאון ונצרות.
למוט מתארת מדוע היא כותבת:

"אני מנסה לכתוב ספרים שאוהב להיתקל בהם, שהם כנים, עוסקים בחיים האמיתיים, בלב האנושי, בשינוי רוחני, במשפחות, בסודות, בפלא ובטירוף ויכולים להצחיק אותי. כשאני קוראת ספר כזה, אני מרגישה הקלה עצומה ועושר להיות בנוכחותו של מישהו שיחלוק אתי את האמת, וידליק מעט את האורות, ואני מנסה לכתוב ספרים כאלה. ספרים, עבורי, הם תרופה"

== חייה ==
למוט נולדה בסן פרנסיסקו ולמדה בקולג' גאוצ'ר בבולטימור, מרילנד במשך שנתיים, שם כתבה בעיתון. אביה, קנת' למוט, היה גם הוא סופר. הרומן הראשון שפרסמה, Hard Laughter, נכתב עבורו לאחר שאובחן כחולה בסרטן המוח. יש לה בן אחד בשם סם שנולד באוגוסט 1989, ושנתו הראשונה תועדה בספרה האוטוביוגרפי Operating Instructions: A Journal of My Son's First Year. ללמוט גם נכד בשם ג'קס, שנולד ב-2009. חייה של למוט תועדו בסרט דוקומנטרי בשם: Bird by Bird with Annie: A Film Portrait of Writer Anne Lamott.

היא מופיע במופע ההתרמה Notes and Words שמאורגן על ידי קלי קוריגן אשר הרווחים ממנו נתרמים לבתי חולים לחולי סרטן.

== ספריה שתורגמו לעברית ==
* ציפור ציפור - הכתיבה והחיים, הוראות הפעלה (2007), בתרגום יואב כ"ץ, הוצאת כתר

== עבודתה ==
רומנים:
*
*
*
*
*
*
*
ספרי עיון:
*
*
*
*
*
*
*
*
*

== קישורים חיצוניים ==

* [http://dir.salon.com/topics/anne_lamott/ מאמרים של אן למוט באתר Salon.com]

== הערות שוליים ==

קטגוריה:סן פרנסיסקו: אישים
קטגוריה:פציפיסטיות אמריקאיות
קטגוריה:פציפיסטים אמריקאים
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:סופרות אמריקאיות
קטגוריה:סופרים אמריקאים
קטגוריה:בוגרות מכללת גאוצ'ר
קטגוריה:אמריקאיות שנולדו ב-1954
קטגוריה:אמריקאים שנולדו ב-1954